text: Stór seglskiparegatta byrjar í Fuglafirði upp undir Varmakeldustevnuna í ár. Tá fara flestu av Føroya stásiligu træseglskipum at leggja leiðina til Fuglafjarðar har tey koma seinnapartin, hósdagin 4. juli. Skipað verður fyri stórari almennari móttøku á havnalagnum og hugni verður fyri allar aldursbólkar til langt út á kvøldið. Høvið verður at vitja umborð á flestu av skipunum, kappingar og tiltøk verða fyri børnini, tjald verður sett upp á bryggjuni við matsølu, tónleiki og øðrum. Í løtuni verður arbeitt við fyrireikingunum, og greiða vit nærri frá skránni seinni.
text: #000005
text: Fríggjamorgunin, 5. juli, endar Regattavitjanin í Fuglafirði á hesum sinni. Tá leggja skipini frá bryggju og Regattaðin heldur áfram, meðan Varmakeldustevna verður í Fuglafirði alt vikuskiftið 5. – 7. juli.
text: #000006